《绵扇偶吟一首》
宋代·苏籀

拏云擘茧写兰亭，洴絖娃宫箑柄成。
皎洁中规捐月斧，清雄消柄并桃笙。
玉毫躔内乘鸾女，冰鉴光中墨客卿。
爱惜御冬充便面，辟寒抚勉燠屯营。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。